Бітва пры Свенструпе

Бітва пры Свенструпе () — бітва, якая адбылася ў 1534 годзе ў Свенструпе на поўдзень ад Ольбарга. Бітва адбывалася паміж мяцежнымі сялянамі і дваранамі і была часткай грамадзянскай вайны — Графскай вайны.

На сустрэчы ў Орхусе, якую ўзначальваў Могенс Гёе — князь замка Калё, Эрык Банер — прадстаўнік дваранства Ютландыі, які спрабаваў арганізаваць супраціў паўстанцам, сабраў войска, якое было сабрана ў Ранерсе. Кіраўніцтва дваранскай арміі вырашыла з дапамогай дацкіх і Гольштэйнскіх вершнікаў і пяхоты паспрабаваць падавіць сялянскае паўстанне, не чакаючы 2000 сельскіх салдат, якіх у той час герцаг Крысціян абяцаў даслаць на дапамогу з Гольштэйна.Paludan-Müller (1853), s. 251

Сяляне змагаліся пад кіраўніцтвам Клемена Андэрсена і былі ў саюзе з графам Хрыстафам Альдэндургскім і бурмістрам Любека Юргенам Вуленвеверам, у якіх былі планы па вяртанню Крысціяна II на пасаду караля Даніі.Paludan-Müller (1853), s. 264

Графская армія засталася на ноч у Свенструпе. 16 кастрычніка 1534 года раніцай Клемен Андэрсен сабраў каля 6000 чалавек на вышынях на поўнач ад Свенструпа. Дваранская армія атакавала, але яе кавалерыя была абцяжарана даспехамі і затрымалася ў брудзе ў тарфяніку ля Хэрвеена і Лерэ Сігам. Тут дваранства атрымала поўную паразу, падчас якой былі забітыя вайсковыя камандзіры Хольгер Хольгерсен Розэнкранц і Нільс Лавесен Брок, а таксама яшчэ 12 дваран і невядомая колькасць пяхотнікаў.

 Літаратура 
 Caspar Paludan-Müller:"Grevens Feide", bd. I-II (1853), genoptrykt 1971, Kbh.

 Зноскі 

Катэгорыя:Сярэднявечныя бітвы
Катэгорыя:Бітвы Даніі
Катэгорыя:Бітвы 1534 года
Катэгорыя:Гісторыя Даніі
Катэгорыя:Графская вайна
Катэгорыя:Падзеі 16 кастрычніка
Катэгорыя:Кастрычнік 1534 года